PATVIRTINTA

Sedos Vytauto Mačernio gimnazijos

direktoriaus 2017- 09- 01

įsakymu Nr.V1-62-1

SEDOS VYTAUTO MAČERNIO GIMNAZIJOS

SOCIALINĖS- PILIETINĖS VEIKLOS ORGANIZAVIMO GIMNAZIJOJE TVARKOS APRAŠAS

BENDROJI DALIS

1. 2017-2018 ir 2018-2019 mokslo metų pagrindinio ir vidurinio ugdymo programų bendrųjų planų,

patvirtintų Lietuvos Respublikos švietimo ir mokslo ministro 2017 m birželio 2 d. įsakymu

Nr. V-442 21.6 punktu socialinės- pilietinės veiklos organizavimas mokantis pagal pagrindinio ugdymo programą.

1. Socialinė- pilietinė veikla yra neatskiriama bendrojo pagrindinio ugdymo dalis, įtraukiama į gimnazijos ugdymo planą, vykdoma pažintinės ir kultūrinės veiklos arba kitu laiku.
2. Organizuojama socialinė- pilietinė veikla siejama su pilietiškumo ugdymu gimnazijos bendruomenės tradicijomis, vykdomais projektais, kultūrinėmis bei socializacijos programomis ir pan.

SOCIALINĖS- PILIETINĖS VEIKLOS ORGANIZAVIMO IR FIKSAVIMO PRINCIPAI

1. Socialinės- pilietinės veiklos tikslas- ugdyti mokinių pilietines ir socialines kompetencijas, skatinti mokinių aktyvumą per visuomenei naudingą veiklą.
2. 5-6 kl. mokinių veikla labiau orientuota į mokinių socialinių ryšių kūrimą ir stiprinimą pačioje klasėje, gimnazijos bendruomenėje.
3. 7-8 kl. mokinių veikla orientuota į pilietiškumo bei atsakingo dalyvavimo gebėjimų ugdymąsi, dalyvaujant gimnazijos savivaldoje, vietos bendruomenės ir jaunimo organizacijų veikloje.
4. I- II kl. mokinių veikla orientuota į platesnio visuomeninio konteksto suvokimą, visuomeninės atsakomybės, aktyvumo motyvacijos skatinimą, susipažįstant su darbo rinkos poreikiais, identifikuojant savo galimybes bei poreikius, prisiimant atsakomybę už savo pasirinkimus.
5. Socialinės- pilietinės veiklos kryptys- darbinė, socialinė, ekologinė, meninė- kultūrinė, projektinė ir kt.
6. Socialinės- pilietinės veiklos trukmė- 5-II kl. 10 val. per mokslo metus (I pusmetį- 5 val. ir II pusmetį 5 val.). Per I pusmetį mokinys gali surinkti ir daugiau nei 5 val., jos bus perkeliamos į II pusmetį.
7. Socialinė- pilietinė veikla atliekama gimnazijos teritorijoje, Sedos seniūnijoje, poeto V. Mačernio gimtinėje Šarnelėje.
8. Socialinę- pilietinę veiklą koordinuoja direktoriaus pavaduotojas ugdymui.
9. Socialinę- pilietinę veiklą organizuoja direktoriaus pavaduotojas ugdymui, dalykų mokytojai, klasių vadovai, socialinis pedagogas, psichologas, bibliotekos vedėja, kiti gimnazijos darbuotojai.
10. Socialinę- pilietinę veiklą organizavęs asmuo mokinio „Socialinės- pilietinės veiklos apskaitos lape ( 1 priedas) fiksuoja atliktą veiklą.
11. Klasės vadovas mokslo metų pradžioje informuoja mokinius apie socialinės- pilietinės veiklos atlikimo būdus ir trukmę, aptaria veiklos kryptis, vykdo klasės mokinių socialinės- pilietinės veiklos kontrolę.
12. Klasės vadovas socialinę- pilietinę veiklą du kartus per pusmetį (spalio paskutinę savaitę, paskutinę savaitę prieš pirmo pusmečio pabaigą (sausio mėn.), kovo paskutinę savaitę ir savaitę prieš mokslo metų pabaigą (birželio mėn.) fiksuoja elektroniniame dienyne, pusmečio pabaigoje rašoma „įskaityta“, jei mokinys turi ne mažiau kaip 5 socialinės- pilietinės veiklos valandas, jei mažiau, rašoma „neįskaityta“.
13. Mokinių „Socialinės- pilietinės veiklos“ apskaitos lapai laikomi segtuvuose pas klasės vadovą.

III. GIMNAZIJOJE SIŪLOMOS SOCIALINĖS- PILIETINĖS VEIKLOS KRYPTYS

**Darbinė veikla:**

1. Kabinetų tvarkymas.
2. Dekoracijų ruošimas, gimnazijos bendrųjų erdvių, stendų apipavidalinimas.
3. Talkos

Klasių vadovai, dailės, technologijų mokytojai, direktoriaus pavaduotojai ugdymui.

**Ekologinė veikla:**

1. Gimnazijos teritorijos priežiūra
2. Kapinių, parkų, Sedos ežero pakrančių, kitų Sedos seniūnijos lankytinų vietų tvarkymas.
3. Dalyvavimas miesto ar respublikinėse ekologinėse akcijose, projektuose.

Klasių vadovai, biologijos mokytojai, direktoriaus pavaduotojai ugdymui.

**Projektinė veikla:**

1. Dalyvavimas pilietinio ugdymo, prevenciniuose, socialiniuose, karjeros ugdymo projektuose.
2. Dalyvavimas klasės ir mokyklos savivaldos darbe.
3. Renginių organizavimas.
4. Parodų rengimas.

**Socialinė veikla:**

1. Pagalba draugui, turinčiam mokymosi, psichologinių ar kitokių problemų.
2. Savanoriškas darbas nevyriausybinėse organizacijose.
3. Dalyvavimas gerumo akcijose.
4. Globos namų, vienišų senyvų žmonių, kuriems reikalinga pagalba, lankymas.

Dalykų mokytojai, soc. pedagogas, psichologas, klasių vadovai, neformaliojo švietimo būrelių vadovai.

**Kita veikla**:

1. Pagalba klasės vadovui, dalykų mokytojams.
2. Darbas bibliotekoje.
3. Atstovavimas gimnazijai visuomeninėje veikloje ( akcijos, žygiai, minėjimai ir kt.)
4. Pagalba gimnazijoje organizuojamuose renginiuose.

Klasių vadovai, bibliotekos vedėja, dalykų mokytojai, direktoriaus pavaduotojai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Socialinė- pilietinė veikla,** atliekama gimnazijos teritorijoje, Sedos seniūnijoje, poeto V. Mačernio gimtinėje Šarnelėje

**Teritorijos, kurias klasės tvarko:**

|  |  |  |
| --- | --- | --- |
| **Eil. nr.** | **Klasė** | **Teritorija** |
| 1. | 5 | Sedos autobusų stotelė |
| 2. | 6a | Skveras prie Vytauto Didžiojo paminklo |
| 3. | 6b | Senosios Sedos kapinės |
| 4. | 7a | Sedos salelė |
| 5. | 7b | Teritorija prie bažnyčios |
| 6. | 8a | Sedos karių kapinės |
| 7. | 8b | Sporto kompleksas |
| 9. | I | Sedos ežero pakrantės ( pliažas) |
| 10. | IIa | Poeto V. Mačernio akmeninės „Vizijos“. Poeto V. Mačernio kapas |
| 11. | IIb | Koplytstulpis prie Skuodo r. ribos |